hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu sk hu en hu en hu en en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Elbontották a tornyot, ami a térképek szerint nem is létezett | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Elbontották a tornyot, ami a térképek szerint nem is létezett
Elbontották a tornyot, ami a térképek szerint nem is létezett
Senki nem tudja pontosan, hogy kinek lehetett a tulajdona, de ez ma már nem is érdekes. A mai napon a megyei katasztrófavédelem munkatársai elbontották a Hősök tere 9-es számú ház és a tűzoltóság  melletti, közel tíz emeletnyi  magasságba törő, mára veszélyes állapotba került vastornyot.
Kazinczy Zoltán a bontási munkálatok helyszínén, a toronybontást megelőző percekben. A társasház régi problémája oldódott meg a mai napon.  Fotó:/tl/
A szóban forgó torony régóta húzódó problémájával Kazinczy Zoltán közös képviselő elsőként a város polgármesteréhez, Dobó Zoltánhoz fordult, aki Hangodi Lászlót ajánlotta a tárgy életkorának, hovatartozásának kiderítésére. A város főmuzeológusa megállapította, hogy valamikor az ötvenes években állíthatták fel azt légoltalmi sziréna létesítése céljából, akkortól tűnik fel ugyanis a jellegzetes és nagyon magas vastorony először korabeli tapolcai fotókon. Az öreg vasszerkezetnek azonban azon túl, hogy földhivatali nyilvántartása nem volt, tervrajza,  tulajdonosa sem volt ismert, sőt, semmilyen térképen nem szerepelt. Ebből adódott az évtizedes probléma, hogy aggódott ugyan az érintett lakóközösség a torony rossz állapota miatt és el kívánta volna azt bontatni, de a hatóságoknál házalva, még ügyvédi segítséggel sem tudtak elérni érdemleges eredményt az ügyben. A ház képviselője miután a város főmuzeológusától megtudta a torony körülbelüli korát, a megyei levéltárban kezdett kutakodni. Végül a légoltalmi parancsnokság 1952-53-54-es karbantartási jegyzőkönyveiben talált bizonyítékot a torony származására.  Kazinczy Zoltán lapunknak elmondta, ezek után Pass Sándor alpolgármesterrel, a városrész képviselőjével együttműködve,  Dobó Zoltán  tanácsára és közreműködésével a valamikori légoltalmi hatóság után leginkább illetékesnek tartott megyei katasztrófavédelem igazgatójával egyeztettek, azonban a tárgyalás a cél szempontjából eredménytelennek bizonyult. Ekkor a  polgármester azt javasolta, hogy készüljön el egy statikai szakvélemény, amely hitelesen bizonyítja, hogy a torony valóban veszélyes állapotban van. A dokumentum elkészült, amelyet minden, illetékességi szempontból számba vehető minisztériumba, hatósághoz eljuttattunk- árulta el a közös képviselő. Az immár életveszélyes toronyról szóló szakvélemény végül megtörte a bürokrácia jegét. Magas helyekről  jogosnak ítélték a torony elbontását, a feladattal végül a Veszprém Megyei Katasztrófavédelmi Igazgatóságot bízták meg.
Ők vették leltárba a tornyot, és – egy gyakorlat keretében-  toronydaru segítségével a mai napon elbontották az erősen korrodált, nagyjából 70 éves vasszerkezetet. A társasház számára további  jó hír, hogy így megszabadultak egy esetleges magánerős bontás kalkuláltan millió forinton felüli költségétől is -tudtuk meg. /Töreky László/
Elbontották a tornyot, ami a térképek szerint nem is létezett
Töreky László | hírek, közélet | 2020.07.01. 18:06
Óvodai és fogorvosi ellátást érintő döntések is születtek
90 éves lett Magdi néni
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form